Sarah Smed, Michael Thouber og Kulturmonitor er nomineret til Artbeat Prisens hovedpris - Kulturmonitor\nSarah Smed, Michael Thouber og Kulturmonitor er nomineret til Artbeat Prisens hovedpris\n20. december 2019, 14:35\nSarah Smed fra Danmarks Forsorgsmuseum, Michael Thouber fra Kunsthal Charlottenborg og så det digitale nyhedsmedie, som du læser lige nu, er blevet nomineret til Artbeat Prisens hovedpris.\nHovedprisen går til “den person, den organisation eller det projekt, som inden for det seneste år har været absolut bedst til at vise retningen og sætte en ny standard inden for kulturformidling”.\nArtbeat Prisen har eksisteret siden 2013, og udover hovedprisen bliver der også uddelt en særpris og en talentpris.\nSærprisen går til et “forbilledligt eksempel på, hvordan en uforudsigelig og original tilgang kan skabe rammerne for morgendagens kulturformidling”, og talentprisen hædrer et særligt stort talent inden for kulturformidling, der er på vej til at indtage en markant position i det danske kulturliv.\nDe nominerede til særprisen er Scene 1, Tirpitz og Jonah Blacksmith, mens ‘100% fremmed?’ (Metropolis), ‘Den nye stil’ (DR P3) og Lasse Amstrup er i spil til talentprisen.\nArtbeat Prisen 2020 bliver uddelt til marts på Aveny-T, og bag prisen står Have A/S i et samarbejde med Spar Nord Fonden.\nÅrets jury består af Elsebeth Gerner Nielsen, rektor for Kolding Designskole, Jørgen Ramskov, radiodirektør for Radio24syv, Magnus Restofte, kommunikationschef på Det Kongelige Teater, Jonatan Spang, skuespiller og instruktør, Tine Nygaard, udviklingschef på Museum Sydøstdanmark, Jeanett Albeck, musiker og komponist, Mikkel Harder Munck-Hansen, skuespiller, instruktør og direktør for Nordens Hus, Sigurd Hartkorn Plaetner, forfatter, debattør og iværksætter, Jane Sandberg, museumsdirektør på Enigma, Kristina Holgersen, artist og komponist samt formand for Statens Kunstfonds Legatudvalg for Musik og Christian Have, ejer af Have A/S.\nSamtlige nomineringer og juryens begrundelser:\nArtbeat Prisens hovedpris:\n“Som direktør for Kunsthal Charlottenborg har Michael Thouber formået at sætte nye standarder for kulturformidlingen – ikke mindst ved at udnytte kulturinstitutionens ramme til at debattere og reflektere over kunstfaglige tendenser og tidens vigtige kulturpolitiske spørgsmål. Dette så vi eksemplarisk udført med de udsolgte kaffesaloner under forsommerens folketingsvalg. Thouber er med til at sætte dagsordenen i det danske kulturliv, og han har blandt andet leveret vigtige, forfriskende og kvalificerede indspark til debatten om kønskvoter i kunstverdenen og på landets museer. Med Thouber har Danmarks kulturliv således en stemme, som på én gang er både tydelig, modig og nuancerende.”\n“Birgitte Rahbek og Lars Rix, som begge har en fortid på Berlingske, kastede sig i år ud i et ambitiøst projekt: De ville skabe Danmarks bedste kulturmedie. Resultatet er Kulturmonitor, som gik i luften i januar, og mediet spænder vidt i sin dækning. Der dedikeres både digital spalteplads til individuelle kunstarter, til kulturpolitisk stof, forskning på kulturområdet, navnestof og, naturligvis, en debatsektion, hvor kulturlivets aktører kommer direkte til orde. Kulturmonitor er kulturformidling i sin reneste form, og det er netop et sådant medie – med kvalitetsjournalistik dedikeret til kunst og kultur – som dansk kulturliv afgjort har savnet.”\n“På Danmarks Forsorgsmuseum står Sarah Smed i front for en levende og yderst vedkommende kulturformidling. Hendes begavede museale formidlingsgreb demonstrerer, hvordan museer og andre kulturinstitutioner kan og bør øge deres samfundsrelevans. På Forsorgsmuseet drejer det sig nemlig ikke blot om, hvordan fattiges vilkår tog sig ud for mange år siden, men også om aktuelle tematikker som udsathed og manglende tilknytning til samfundet, som tematiseres på forbilledlig vis. Smed var en af hovedkræfterne bag den officielle undskyldning, som statsministeren gav tidligere anbragte børn i efteråret 2019, og med museet giver hun en vigtig stemme til personer, som sjældent lyttes til.”\nArtbeat Prisens særpris:\n“Møn er en ø med 11.000 fastboende beboere, som godt ved, at der ikke sker noget på kulturfronten, hvis ikke de selv tager ansvar for det. Med Scene 1 er der således blevet skabt et forbilledligt eksempel på et levedygtigt og kvalitetsbåret kulturelt fællesskab i provinsen, som samtidig illustrerer civilsamfundets manøvredygtighed. Scenen byder på oplevelser af høj kvalitet i et ganske lille format, og arrangementerne er særdeles velbesøgte – typisk med fuldt hus. I 2019 bød Scene 1 blandt andet på formidabel musik og poesi fra Stina Ekblad og Anna Kruse, som smukt eksemplificerer den særlige slags oplevelser, man får på dette unikke sted.”\n“At skabe en museumsattraktion i en udtjent bunker i et tyndt befolket område i Danmark er ikke en nem opgave. Ikke desto mindre er det lykkedes til fulde for Vardemuseerne – og hundredetusindvis af gæster er enige. Den originale bunker og dens rå arkitektur danner rammen omkring en transformation, der både er moderne og respektfuld overfor historien. Det sker samtidig med, at der formidlingsmæssigt etableres paralleller til vores egen tid. Det er et overlegent formidlingsgreb som viser, at det er muligt at skabe attraktioner om svære fortællinger – også i et område af landet, som gæster ofte har svært ved at finde vej til.”\n“Thy-brødrene Simon og Thomas Alstrup fører an i folkgruppen Jonah Blacksmith, som er opkaldt efter deres, farfar Johannes Smed. Det var ham og hans harmonikaspil, der vækkede den musikalske glæde i brødrene, som med deres udgivelser og koncerter står bag en ganske enestående form for egnsfortælling. De har blandt optrådt i et format, som inkorporerer en film om den afdøde farfar, ligesom de har serveret hjemmebagte boller for publikum. Både anmeldere og tilhørere har udvist stor begejstring for den unikke gruppe, som repræsenterer en nyskabende og litterær tilgang til, hvad det vil sige at afholde en rytmisk koncert.”\nArtbeat Prisens talentpris:\n‘100% Fremmed?’, Metropolis\n“Med sine 250 fortællinger om danskere med flygtningebaggrund er det med 100% fremmed? lykkedes Metropolis at skabe en forbilledlig billedfortælling om, hvad det egentlig vil sige at være dansk. De 250 danskere blev udvalgt på baggrund af tal fra Danmarks Statistik, og de repræsenterer 167.000 mennesker, som er kommet til landet siden 1956. Hver især er de blevet fotograferet af Maja Nydal Eriksen, som også står bag konceptet, og resultatet er en bjergtagende og inspirerende oplevelse, som minder os alle sammen om, at det ikke er så nemt at tage patent på danskheden, som nogle måske går og tror.”\n‘Den nye stil’, DR P3\n“Gennem ikke mindre end 29 programmer tog Den nye stil os i hånden og serverede historien om udviklingen af dansk rap – en musikgenre med kun tre årtier på bagen, men som har haft en enorm gennemslagskraft. Pelle Peter Jensen folder på eminent vis historien ud og pirrer på mesterlig vis lytternes nysgerrighed gennem masser af musik og anekdoter fortalt af historiens hovedpersoner. Programmerne har også fået sit eget eventspor ved siden af, hvilket demonstrerer, hvordan et gedigent radioprodukt kan få et liv på helt andre platforme og møde lytterne i fysisk form på spillesteder over hele landet.”\n“Som projektkoordinator for DOO Performing Arts Group og formand for Subhuset i Holstebro, der også står bag Sub Festival, har Lasse Amstrup på imponerende manér demonstreret, hvordan man nytænker kulturtilbud og formidlingen af samme til de helt unge målgrupper. Amstrup indgår partnerskaber med både offentlige og private aktører, og han inspirerer fortløbende de etablerede kulturinstitutioner i Holstebro til at skabe synlighed omkring deres begivenheder og koncerter på nye, kreative måder. Han er en stærk stemme inden for dansk ungdomskultur, og han har både de kommunikative og iværksættermæssige evner, som vil sikre ham en markant position i kulturlivet langt ud i fremtiden.”\n100 procent fremmed?, artbeat prisen, den nye stil, have kommunikation, jonah blacksmith, kulturmonitor, lasse amstrup, michael thouber, p3, sarah smed, scene 1, spar nord fonden, tirpitz


Viborgvejens Vandtårn i Vejle | TREFOR Vand\nUdviklingen af erhvervslivet og private boliger omkring Nørremarken i Vejle gik stærkt omkring 1970'erne - og det resulterede i et øget krav om vandforsyning. Det var startskuddet til opbygningen af Viborgvejens Vandtårn.\nErhvervsudviklingen og etablering af privatboliger i området omkring Nørremarken i Vejle gik stærkt i 1970'erne og stillede øgede krav til vandforsyningen i området. Det resulterede i, at der i 1973 var behov for et vandtårn på Viborgvej i det nordlige Vejle.\nOpbygningen af Viborgvejens Vandtårn blev på begyndt i 1974, og var klar til at blive taget i brug i november 1976. Vandtårnet kunne rumme 3.500 m3 og havde et vandspejl (forsyningtryk) på ca. 28 meter over den tidligere højdebeholder ved Rom Hule, Vejle.\nDermed kunne erhvervsområderne syd for vandtårnet og området omkring Bredballe forsynes uden brug af trykforørger, som før ellers var nødvendig for at udligne terrænforskellene.\nI stedet for var det nødvendigt at indsætte trykformindskere forskellige steder på vandforsyningsnettet for at undgå brud og ødelæggelser i boligernes installationer.


Søg Europa›Frankrig›Provence›Alpes Maritimes›Auribeau-sur-Siagne›Restauranter i Auribeau-sur-Siagne›la Vignette Haute\nNr. 4 af 5 Restauranter i Auribeau-sur-Siagne $$$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 370 route du Village, 06810 Auribeau-sur-Siagne, Frankrig +33 4 93 42 20 01\nAuribeau-sur-Siagne, Alpes Maritimes 343 anmeldelser Reservér La Table du Village\nPegomas, Franske Riviera - Cote d'Azur 418 anmeldelser La Place de Mougins\nMougins, Franske Riviera - Cote d'Azur 824 anmeldelser Reservér Mere Le Bistrot Provencal\nRyd alle Begynd din anmeldelse af la Vignette Haute Klik her for at vurdere\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af la Vignette Haute Bedst bedømte seværdigheder i nærheden 12 anmeldelser Le Pré des Pitchouns\nGennemse alle seværdigheder Bedst bedømte restauranter i nærheden 343 anmeldelser Le Moulin du Sault


Willem de Famars Testas, 1860 - Louis Philippe Albert dOrleans, ved en - Artprinta\nWillem de Famars Testas, 1860 - Louis Philippe Albert dOrleans, ved en udgravning i Egypten - kunsttryk\nIllustrationer af kunstværker fra Rijksmuseum (© - af Rijksmuseum - Rijksmuseum)\nGrev af Paris, Louis Philippe Albert d'Orleans, i en udgravning i Egypten.\nKunstværks navn: "Louis Philippe Albert dOrleans, ved en udgravning i Egypten"\nKunstens alder: over 160 år\nKunstner: Willem de Famars Testas\nAlternative navne: Testas Willem de Famars, Testas, Famars Testas Willem De, Willem de Famars Testas, W. Testas\nDødssted: Arnhem, Gelderland, Holland\nBilledforhold: 1: 1.4 - længde bredde\nAkrylglasprint (med ægte glasbelægning) varianter: 50x70cm - 20x28 ", 100x140cm - 39x55"\nFor hvert produkt tilbyder vi forskellige materialer og størrelser. Vælg dit foretrukne materiale og størrelse blandt de efterfølgende alternativer:\nAkrylglasprint: Udskriften på akrylglas, der ofte beskrives som et UV-tryk på plexiglas, vil forvandle dit yndlingsbillede til en fantastisk indretning. Ud over det tilbyder akryl kunsttryk et levedygtigt alternativ til lærred eller dibond kunsttryk. Dit foretrukne kunstværk bliver skræddersyet ved hjælp af moderne UV-printmaskiner. Det giver dybe og rige trykfarver.\nAluminium dibond print: Dibond-tryk i aluminium er metalprint med en enestående dybdeeffekt. Direct Print on Aluminium Dibond er den fremragende introduktion til fine replikaer lavet på aluminium. De lyse og hvide dele af kunstværket skinner med en silkeagtig glans, men uden blænding.\nTrykt plakat (lærredsmateriale): Plakatudskriften er et trykt ark af fladt lærredspapir med en flot overfladefinish. Bemærk, at afhængigt af størrelsen på lærredplakatudskriften tilføjer vi en hvid margen 2-6 cm rundt om udskriften for at lette indramningen med din brugerdefinerede ramme.\nLærredstryk: Canvas direkte print er et trykt bomuldslærred monteret på en træramme. Fordelen ved lærredstryk er, at de har relativt lav vægt, hvilket betyder, at det er ret simpelt at hænge dit lærredstryk uden vægbeslag. På grund af dette er et lærredstryk velegnet til enhver type væg.\nDet moderne kunstværk Louis Philippe Albert dOrleans, ved en udgravning i Egypten blev lavet af Hollandsk maleren Willem de Famars Testas i 1860. Kunstværket er en del af Rijksmuseum's samling af digital kunst i Amsterdam, Holland. Med tilladelse fra - Rijksmuseum (licenseret - offentligt domæne). Kreditgrænsen for kunstværket er:. Justeringen er portræt med et forhold på 1: 1.4, hvilket betyder, at længden er 29% kortere end bredden.\nDisclaimer: Vi prøver hvad vi kan for at skildre kunstprodukterne så tæt som muligt og illustrere dem visuelt. Samtidig kan pigmenterne i det trykte materiale såvel som udskrivningen afvige noget fra præsentationen på skærmen. Afhængigt af indstillingerne på din skærm og overfladens kvalitet, kan farver muligvis ikke udskrives så realistisk som den digitale version, der er afbildet her. I betragtning af det faktum, at alt er trykt og behandlet i hånden, kan der også være mindre uoverensstemmelser i motivets størrelse og nøjagtige placering.


Hvad indeholder de danske X-Files? - Artikelarkiv - ufo - sufoi.dk - ufo.dk\nForside > Artikler > UFO-observationer > Hvad indeholder de danske X-Files?\t1. del\nHvad indeholder de danske X-Files?\n„ ... Efter at objektet langsomt har passeret 30 grader, slukkes det ene af de fire ‚dyser’, hvorefter observatøren via radioen kalder sin kone, der over radioen bekræfter, at hun kan se tre dyser på himlen med noget røg efter sig. Under radiosamtalen opstår der pludselig kraftig radiostøj, som om der var en masse folk på den ellers lukkede kanal. Efter nogle få sekunder fungerer radioen igen normalt og uden støj ...“\nIkke hemmeligt materiale\nFlyvevåbnets såkaldte „X-Files“ i form af en brevordner med 329 sider uforapporter fra perioden 1978-2002 blev offentliggjort den 28. januar 2009. Selve offentliggørelsen og omstændighederne omkring Flyvevåbnets frigivelse af ufomappens indhold er detaljeret beskrevet i UFO-Nyt nr. 2 og nr. 3, 2009.\nKaptajn Thomas Pedersen, der var talsmand for Flyvevåbnet og stod for den praktiske frigivelse, har ved flere lejligheder i medierne gjort kraftigt opmærksom på, at ufomappens indhold ikke på nogen måde har været hemmeligt. Rent praktisk har journalister eller andre interesserede dog ikke haft uhindret adgang til brevordneren. Det indhold, der kunne betegnes som "hemmeligt", var i grunden blot observatørernes identitet m.v., som inden offentliggørelsen skulle sikres sløret, fx med sort tusch, som det ofte også ses i forbindelse med offentliggørelse af udenlandske militære arkiver.\nDenne fremgangsmåde adskiller sig i princippet ikke fra SUFOI's måde at offentliggøre observatørers beretninger på gennem en meget lang årrække. Journalister og andre har ikke uhindret adgang til observatørernes identitet fra SUFOI's Rapportarkiv, med mindre dette aftales med observatørerne, eller hvis deres data i forvejen på anden måde er offentligt kendt.\nKaptajn Thomas Pedersen og Ole Henningsen med ufo-arkivet (brevordneren), som aldrig har været klassificeret eller hemmeligstemplet på nogen måde.\nIndeholder Flyvevåbnets ufomappe så informationer, der kan få ufointeresserede til at spærre øjnene op? Det meget enkle og unuancerede svar er "Nej!". Og dog. Der er faktisk visse rapporter i materialet, der kan påkalde sig interesse. Problemet er imidlertid, at observationerne generelt ligger et godt stykke tilbage i tiden, hvilket i sig selv gør dem sværere at efterforske yderligere på nuværende tidspunkt. Endvidere er der ofte utroligt få detaljer noteret ned omkring ellers tilsyneladende spændende beretninger fra troværdige kilder. Dette gør det på det nærmeste umuligt at efterforske beretningerne yderligere.\nDet korte svar er derfor stadig, at der ikke er epokegørende nye og sensationelle oplysninger i det frigivne rapportmateriale. Men rapporterne kan alligevel være interessant læsning.\nKaptajn Thomas Pedersen har selv ved flere lejligheder i medierne på forespørgsel fremhævet en af rapporterne i mappen. Det er da også en speciel rapport, som i Aalborg Stiftstidende den 6. juli 1976 blev beskrevet med overskriften „Militær vagthavende så fire UFO'er nær Flyvestation Aalborg“.\nNår denne rapport specielt påkaldte sig Thomas Pedersens interesse, skyldes det ikke mindst, at han ofte har drøftet denne sag med et af hovedvidnerne. Rapporten vil blive detaljeret omtalt i næste nummer af UFO-Nyt, hvor vi også ser nærmere på nogle lidt mere omfattende observationsberetninger fra Færøerne og Grønland. I nærværende artikel forsøges givet en oversigt over ufomappens indhold generelt.\nLegendariske Form. 3622\nFørst og fremmest er det ved en første gennemgang af materialet pudsigt, at næsten alt rapportmateriale består af et udfyldt spørgeskema, en formular, der ser ud til at have en del år på bagen. Skemaet, Form. 3622, har overskriften »SPØRGESKEMA til Brug for militære og civile Myndigheder ved Afhøring angaaende observerede „Raketter“ o.l.«. Det er da også en formular, der er udarbejdet af en officer, Per Winge, i Generalstaben tilbage i 1946, da han på Forsvarets vegne foretog undersøgelser af og indsamlede rapporter om de dengang observerede „spøgelsesraketter“. Disse lysfænomener blev observeret i stort tal i fortrinsvis Skandinavien i efteråret 1946.\nForm. 3622 er måske nok primitiv set i lyset af SUFOI's senere mere avancerede skemaer, der forsøger at registrere langt flere detaljer i observatørers beretninger, men formularen har dog af forskellige årsager overlevet siden 1946 og kan ved fornuftig anvendelse sagtens registrere væsentlige detaljer omkring en observation. Det kan tilføjes, at formularen har været udbredt flere steder inden for Forsvaret i årenes løb. Forfatteren har ved selvsyn fået formularen forevist lokalt hos medlemmer af Flyvehjemmeværnet, altså Luftmeldekorpset, for år tilbage.\nDer findes også i SUFOI's godt 15.000 rapporter fra de seneste 50 år adskillige tilfælde, hvor denne formular har været anvendt, eller hvor SUFOI har modtaget kopier af rapporter udfyldt på denne formular. Den var jo fra en start også udformet - som overskriften lyder - som "SPØRGESKEMA til Brug for militære og civile Myndigheder". Der er heller ikke tale om en formular, der i sig selv har været belagt med nogen form for klassificeringer, dvs. hverken militær fortroligheds- eller hemmeligheds-stempling.\nMateriale i perioden 1978-2002\nRapportmaterialet i ufomappen omfatter perioden fra 1978 til 2002, og SUFOI har p.t. ingen oplysninger om, hvor rapportmateriale, div. korrespondance m.v. fra tiden før 1978 befinder sig. I observationsmappen er der en del tidsspring og ombytninger i rapporternes kronologiske rækkefølge. Dette kan være sket undervejs i årenes løb, eller det kan være sket under det praktiske arbejde i forbindelse med rapporternes frigivelse. I de allerseneste år har SUFOI fra FTK modtaget få videresendte observationsrapporter, som civile borgere har indrapporteret til Flyvevåbnet.\nOgså militære observatører\nDer refereres ofte til ufomappens indhold som værende de civile rapporter, modtaget af FTK evt. via andre, fortrinsvis militære kilder. Som det ses af de beretninger, der er refereret senere, findes der faktisk også nogle enkelte rapporter fra militære kilder.\nDe rapporter, der er udvalgt og refereret i denne artikel, er ikke sammenholdt med SUFOI's rapportarkiv, da der ikke er direkte adgang til arkivet i øjeblikket. Rapportarkivet befinder sig rent fysisk i Sverige til registrering og kopiering for eftertiden hos vor søsterorganisation UFO-Sverige. Der forsøges heller ikke fra SUFOI's side i denne omtale af udvalgte beretninger at give en mulig forklaring på observationsberetningerne.\nDer er fortrinsvis lagt vægt på at præsentere et passende udvalg af arkivmaterialet, hvor dette på en eller anden måde udskiller sig fra mængden, enten det drejer sig om en detaljeret beretning, en speciel rapporterende myndighed eller lign. De givne oplysninger er forsøgt refereret med en ordlyd og sætningsbygning så nøjagtig som muligt ud fra oplysningerne på de kopierede skemaer i rapportmaterialet.\nHvem registrerer observationerne?\nEn første gennemgang af materialet giver indtryk af, at en stor del af skemaerne formentlig er udfyldt af vagthavende ved Flyvertaktisk Kommando (FTK) i Karup. En ikke uvæsentlig del af skemaerne er udfyldt af vagthavende ved forskellige andre militære instanser, men fortrinsvis dog inden for Flyvevåbnet. Skemaerne er derefter indsendt til FTK, der if. forfatterens informationer har videresendt kopier heraf til Forsvarets Efterretningstjeneste (FE) til evt. videre behandling.\nAf og til indsender observatører eller andre myndigheder tilsyneladende selv den udfyldte rapportformular, som derfor må have været i deres besiddelse eller er blevet dem tilsendt.\nRapportmaterialet omfatter også i enkeltstående tilfælde FTK-korrespondance med enkeltpersoner og andre, fx SUFOI. I den forbindelse er det interessant at bemærke, at det rapportmateriale, der er mest detaljeret beskrevet eller efterforsket, som oftest er de beretninger, hvor SUFOI på en eller anden måde har været involveret.\nDet er kun ret få observationer, der ser ud til at have været igennem en egentlig undersøgelse. FTK eller andre myndigheder er selv i nogle tilfælde inde på mulige forklaringer eksempelvis i relation til militær eller civil flytrafik eller militær øvelsesaktivitet. Hvor dette er anført i forbindelse med rapporterne, refereres de foretagne efterforskninger eller konklusioner.\nESK 602 optræder ofte i arkivet\nDer har helt åbenlyst været tale om en vidt forskellig politik eller fremgangsmåde på de forskellige tjenestesteder, når der fra forskellige kilder er indløbet meldinger om ufoobservationer. Et af de tjenestesteder, der optræder hyppigere end øvrige militære kilder, er Eskadrille 602 på Flyvestation Skrydstrup.\nEn observatør fra Slagelse henvender sig skriftligt til FTK med følgende beretning:\n„På baggrund af en observation i aftes nær Sorø af to luftbårne objekter, som jeg ikke umiddelbart kan fastslå som værende fly, tillader jeg mig at henvende mig til Dem, for om muligt at kunne få verificeret om der mon kan have været tale om jetfly, og i tilfælde heraf, hvorledes deres udseende da kan have været som iagttaget.\nI går den 13. ds. ca. 18.48 befandt jeg mig nær Ll. Ebberup, NV for Sorø, for at kigge stjerner, da jeg i østlig retning, formentlig over Bromme Plantage, blev opmærksom på et rødt pulserende lys, der med stor hastighed (ca. som jetjager) og i lav højde 50-100 m bevægede sig i sydlig retning.\nJeg må indrømme, at jeg blev overrasket, da jeg fik lyset i kikkerten (7 x 50). ‚Antikollisionslyset’ sad allerbagerst på genstanden, hvis hele ‚skrog’ fremtrådte med en mat blågrøn tone, nærmest fosforagtig. Jeg konstaterede ligeledes i kikkerten, at der ikke blot var tale om et enkelt objekt, men to, som syntes at flyve i meget tæt formation.\nTil forskel fra det første objekt, førte det sidste hverken kollisionslys eller andre punktlys, men fremtrådte udelukkende som en langagtig, blågrøn genstand. Der var ingen lyd at høre fra genstandene, skønt jetlyd ellers forplantede sig normalt den pågældende aften. Genstandene har formentlig passeret østkanten af Sorø på deres kurs mod syd.\nKan dette have været jetjagere? Jeg ved, at der har været flyveøvelser i området, og at man af og til ved tæt formationsflyvning kun lader det ene fly føre kollisionslys. Men den mærkelige blågrønne farve?\nDet ville glæde mig meget at høre fra Dem. På forhånd tak!“\nBrevet er forsynet med en lille skitse af de observerede genstande.\nDateret den 26. november 1979 svarer FTK observatøren under ref. OP-2 307/UFO-122:\n„Forespørgsel angående uidentificeret flyvende objekt.\nIdet Flyvertaktisk Kommando hermed takker Dem for Deres henvendelse, og den dermed viste interesse, kan det oplyses, at 2 Draken fly overfløj den af Dem anførte position 13 NOV kl. 1840, i 300 m højde med kurs mod Møn.\nDet må således anses som sandsynligt, at det er disse fly, De har observeret, og at der foreligger en vis mængde ‚synsbedrag’ forårsaget af særlige lys- og sigtbarhedsforhold. Draken flyene har en nedtonet mørkegrøn farve.\nDet kan tilføjes, at Flyvevåbnets Draken-fly også var på banen som forklaring, da forfatteren for SUFOI efterforskede en rapport om ukendte genstande i luften over Østmøn den 5. juli 1979. Iagttagelsen blev gjort af en gårdejer og hans hustru, og en detaljeret rapport blev udarbejdet af Hjemmeværnskompagni 8113 Østmøn og kom efterfølgende SUFOI i hænde.\nEn 31-årig sergent, der betegnes som pålidelig og med OK syn, indberetter via Flyvestation Værløse, at han fra Jægersprislejren, i den nordlige del af skydeterræn, den 2. september 1981 kl. 22.00B iagttager en lysende genstand gående fra nord til syd. Her stødte yderligere 2 lysende genstande til ca. ved Kyndbyværket. De tre genstande blev stående i luften i ca. en halv time.\nUnder denne dato findes et følgebrev fra en borger i Velling ved Ringkøbing. Vedkommende har fremsendt en ballon til FTK med følgende bemærkninger:\n„Efter forespørgsel hos vagthavende officer kl. 19.30 d.d. angående oplyst, om Forsvaret aktuelt anvender den slags oppustelig ballonformet genstand til evt. radarforvirring, da den er sølvfarvet på den ene side, og efter at have iagttaget den på ca. 1 km afstand, hvor den bevægede sig lige godt over land, vand og læhegn meget bedre end en ballon, tillader jeg mig herved efter aftale med vagthavende at sende den op til dem til nærmere eftersyn.“\nEn major (navnet fjernet), chef for Beredskabsplanlægningssektionen ved Flyvertaktisk Kommando, svarer indsenderen den 24. september 1981 med ref. OP-2 307/UFO-138:\n„Emne: Uidentificeret ballon\nIdet Flyvertaktisk Kommando takker for Deres brev og den medsendte ballon skal det herved oplyses, at man ikke i forsvaret anvender balloner som den medsendte. Til Deres orientering kan det oplyses, at det er Flyvertaktisk Kommando bekendt, at lignende balloner som den medsendte blev solgt fra en af boderne på Ho fåremarked i år.“\nBallonen findes tilsyneladende ikke længere i arkivet.\nDet er sjældent at finde informationer i FTK's ufomappe om nedfaldne genstande, men den 5. juli 1979 er det nævnt, at der i nærheden af Varde er fundet et metalrør i forbindelse med observation af et rødt lys på himlen. I et brev fra FTK dateret den 1. august 1979 står der med ref. OP-2 307/UFO-116, at metalrøret er inddraget af FTK, og at der var tale om et fotolys udskudt fra et RAF Canberra fotorekognosceringsfly i forbindelse med øvelsesvirksomhed.\nEn 42-årig fabriksarbejder, med OK syn, beretter til Flyvestation Værløse, at hun den 8. april 1986 kl. 21.05, efter Knabstrup, Knabstrupgård, efter Dramstrupviadukten i alléen, har gjort en iagttagelse - hver aften siden 29. marts 1986. Udseende m.v. beskrives som ovalt - orange ca. som stor stjerne - størrelse variabel - varierende lysstyrke - blinker med to røde lys. Gult lys i begge ender - tager facon så den ligner fly. Observeret i øst. Bevæger sig, men står også stille ind imellem. Fra meget langsomt til meget hurtigt. Hastighed som sådan kan ikke anslås. Brummer nærmest som et fly. Observeret med forskellige retninger i varierende højde.\nFlyvestation Værløse karakteriserer selv iagttageren med ordene: Lyder meget troværdig, er meget sikker på observationerne. På bagsiden af spørgeskemaet tilføjer den seniorsergent, der har foretaget registreringen:\n„Efter at have talt med anmelderen i nogen tid, meddelte hun, at hun somme tider havde været i tvivl om, om der kunne være tale om fly. Endvidere meddelte hun, at hun sidste sommer havde observeret to biler, der holdt parkeret med fjernlys tændt, således at lyskeglerne dannede et kryds inde over en mark. Hun har ikke i år observeret biler parkeret på lignende måde.\nAnmelderen har tidligere kontaktet Holbæk Politi, og her af den vagthavende blevet henvist til at kontakte SUFOI, der imidlertid har lukket. Anmelderen henviser også til, at flere af hendes kolleger har observeret fænomenet. Anmelderen er herfra anmodet om igen at kontakte Holbæk Politi med historien, anmelderen har lovet at gøre dette snarest. Samtalen med anmelderen er her optaget på bånd via lokaltelefon.“\nEn oberstløjtnant ved Flyvestation Karup melder, at han den 24. juni 1986 kl. 21.35 fra FSN Karup i retningen fra SSE til NNW i løbet af 5 min. har set en meget højtflyvende glimtende genstand, der gennem kikkert så ud som en mørk genstand, lydløs glidende med konstant fart. Det udfyldte spørgeskema indeholder ikke yderligere detaljer eller kommentarer.\nHele 6 rapporter ligger der i FTK's ufoarkiv om det store lysfænomen, som den 4. september 1986 blev set af mange mennesker landet over. Også i SUFOI's rapportarkiv ligger der rapporter om dette lysfænomen, der efter al sandsynlighed skyldtes et russisk raketforsøg.\nNogle kortfattede notater på et spørgeskema ser ellers utroligt interessante ud. Hvis det ellers er lykkedes forfatteren at tyde håndskriften korrekt, ser det ud til, at piloten på et fly (FL 190?) undervejs fra Ålborg Lufthavn (EKYT) til Kastrup (EKCH) på en position syd for Tirstrup (EKAH) den 23. september 1986 kl. 05.33Z observerer og rapporterer „Neongrøn ufo. Kom op på hans højre vinge. Fulgte et stykke tid.“\nSom „Indsendende myndighed“ er nævnt RCC, der formentlig er RCC Karup.\nDer findes ingen andre rapporter eller dokumenter om sagen i det offentliggjorte materiale.\nEn 31-årig mand, med normalt syn, henvender sig efter en iagttagelse den 25. april 1987 kl. 22.40. Fra Burkal ved Bylderup Bov ses mod vest (hen over militært område i Ladelund) i 45 graders højde et klart, meget skarpt lys, observeret i kikkert. Fløj ud til højre og tilbage igen, og det varede ca. 3-4 min. - fløj aldrig til venstre.\nDer står på spørgeskemaet, at oplysningerne er modtaget af vagthavende i Skrydstrup, der har henvist manden til UFO-Knudsen. Ingen tvivl om, at den nævnte „UFO-Knudsen“ er den mangeårige og ihærdige leder af SUFOI's Alarmcentral, Ole J. Knudsen, der nu er leder af Planetariet på Steno Museet i Århus. Så denne rapport må uden tvivl være havnet i SUFOI's rapportarkiv.\nESK 503, Flyvestation Bornholm, har fremsendt en rapport fra en 46-årig mand inden for fiskeindustrien. Han har normalt syn og karakteriseres som rolig og fattet. Denne mand har den 12. august 1987 kl. 22.30 B fra sit køkkenvindue vendende mod øst i Tejn på Bornholm iagttaget en genstand af form som en luftballon, med stor størrelse og med farver angivet som orange til rødlig. Angives endvidere som roligt svævende, lydløst, og farten angivet som meget stille (langsomt).\nDen rapporterende premierløjtnant fra ESK 503, Flyvestation Bornholm, supplerer på skemaets bagside:\n„Kl. 22.30 B afholdt STANAVFORLANT en flådeøvelse i en position ca. 15-20 NM NØ til Ø for Bornholm. I.f.h. fandt der en del helicopter flyvning sted i området, også på det oplyste tidspunkt for hændelsen.\nBornholms Marinedistrikt oplyser, at de intet har fået rapporteret fra skibe o.lign. om hændelser, som den indberetning, bortset fra den under pkt. 1 omtalte helicopter trafik, samt at der ikke for disse flyvninger er benyttet specielle lyseffekter udover rutinemæssig belysning.\nUndertegnede har lovet indberetteren, at denne vil blive informeret om resultatet af en evt. undersøgelse.“\nDet fremgår ikke af det frigivne materiale, om indberetteren efterfølgende er blevet kontaktet af militære myndigheder om hændelsen.\nFlyveskolen på Flyvestation AVNØ i Sydsjælland har fra en borger modtaget denne skriftlige henvendelse om en observation den 21. september 1987 kl. 21.30:\n„Til rette vedkommende!\nJeg har kun en mindre forespørgsel om to uforklarede objekter, synes jeg i hvert fald. Mandag d. 21. klokken 21.30 så jeg to uafhængige flyvende objekter. Jeg står med retning imod Næstved (rapportøren bor ved Lundby mellem Næstved og Vordingborg). Disse to objekter krydser hele himlen i form af hurtige manøvrer. Det tog ca. 2-5 min. Det mærkelige, synes jeg, er at de startede fra stillestående position!\nJeg står normalt og kigger på stjerner, inden jeg går i seng, og da jeg står og kigger, starter disse to objekter pludselig. Jeg gik ud fra først, at det var et stjerneskud, men så starter endnu ‚en stjerne’, og så var det, jeg blev meget i tvivl. Derfor spørger jeg jer, om I på jeres radar har bemærket noget usædvanligt. Jeg beskriver det observerede nogenlunde som sådan\nCirka sådan, det kan jo selvfølgelig være lidt fortegnet, men alligevel! Jeg ser frem til at høre fra jer.“\nDet udfyldte spørgeskema er tillige med rapportørens brev sendt af Flyveskolen på Flyvestation AVNØ til FTK, men det fremgår ikke af arkivmaterialet, om der er fremsendt et svar på borgerens henvendelse.\nEn rapport, der betegnes som modtaget via »WING OPS YT 172240Z NOV/87« beretter om en hændelse, hvor en observatør fra Ø. Hurup ved Hadsund den 17. november 1987 kl. 21.56Z kører fra Mou mod Egense, da der mod øst ses en genstand, hvis størrelse ikke er opgivet. På bagsiden af spørgeskemaet står der:\n„Iagttager samt hendes søn kørte i bil fra Mou mod Egense (fra vest mod øst). Under kørslen sås en rund lysende genstand på den østlige himmel. Under den videre kørsel kommer de lige under den lysende genstand og standser op ved siden af en allerede holdende bil (bilnummeret anføres, men er fjernet i den frigivne rapport). Her ser de området blive belyst af to projektører fra den flyvende genstand. Kort efter slukkes projektørerne, og iagttager kunne se nogle røde og grønne lys blinke. Kort tid efter fløj genstanden fra syd mod nord med ringe fart samt lille højde.\nNB. Samtidig med begivenheden overfløj et fly området fra nord mod syd.“\nRapporten er indsendt af Flyvestation Værløse. Spørgeskemaet indeholder kun ganske få informationer, såsom iagttagerens adresse „2770 Kastrup“. Iagttagelse fra „Murskeen, overstreget, Høje Tåstrup“. Det nævnes, at udseendet var „Runde + trekantede lysende i alle farver“. Endvidere at „genstanden ændrede hastighed og retning hele tiden. Stod stille noget af tiden“. Med hensyn til flyveretningen står der: „Alle retninger“, og vedr. højden „Mange forskellige højder“.\nOg det var så det, åbenbart. Sandelig ikke nemt, heller ikke for en militær myndighed at få noget fornuftigt ud af alle iagttagere. En erfaring, som SUFOI's rapportoptagere har måttet sande gennem mange år.\nFlyvestation Skovhuse ved Stensved på Sydsjælland har videresendt en iagttagelse gjort af en familie fra Præstø den 6. februar 1988 kl. ca. 20.45. Familien, 47, 35 og (datter) 16 år, beskrives som samvittighedsfuld og troværdig. Familien iagttager et lys på vesthimlen 45-50 grader oppe. Rund med spidser op og ned (en hver vej). Spidser lyste blåligt/gyldent. Genstanden var dobbelt så stor som en stjerne og lyste kraftigere.\nFlyvestationen skriver på bagsiden af spørgeskemaet:\n„På det angivne tidspunkt stod familien og kiggede ud af vinduet på en stjerneklar himmel. Da de har boet på adressen i adskillige år, kender de alle stjernerne på himlen. På et tidspunkt bemærkede hustruen, at en af ‚stjernerne’ så mærkelig ud, synes at bevæge sig og befandt sig på et sted, hvor der normalt ikke findes så kraftig en stjerne. I en kikkert (10 x 50) kunne man se objektet bevæge sig langsomt N til NV og skråt opad. På dette tidspunkt blev der ringet til politiet, og under samtalen forsvandt objektet pludseligt, som hvis der blev slukket for lyset.\nIagttageren fortalte om yderligere 2 hændelser, som begge fandt sted for ca. halvt år siden, og hvor den sidste blev rapporteret til politiet:\nEn nabo som boede ca. 20 m fra iagttageren fik pludselig en aften sit køkken oplyst af to blændende hvide lyskegler. Da hun løb udenfor, var der intet at se. Iagttageren, hans familie eller deres hund havde ikke bemærket noget. Der var ingen biler i nærheden.\nPå en spadseretur ved Skibinge så iagttageren og hans hustru en rødbrun genstand lavt over horisonten i sydlig retning og ret tæt på. Dette foregik efter mørkefald, og genstanden udsendte bronzefarvet, gulligt lys.“\n14. marts 1988\nEn ca. 25-årig mand fra Græsted beretter til Flyvestation Værløse, at han på vejen Esbønnerup-Hillerød, direkte syd for Gilleleje, kl. 22.45 observerede en genstand af ubestemmelig af størrelse, men observeret på meget tæt hold, idet iagttageren tydeligt kunne observere vinduer. Rødlig og grønlig udstråling fra genstanden, samt særligt skarpt violet lys fra en enkelt kilde. Genstanden var stillestående i luften i flere minutter, hvorefter den forsvandt i nordlig retning mod Gilleleje. Lydløs. Genstanden observeredes igen kl. 00.15 fra observatørens bopæl ved Græsted, denne gang sås den endvidere af observatørens kone. Flyvestation Værløse karakteriserer observatøren som meget troværdig.\nEn 23-årig specialarbejder, med normalt syn, beretter, at han den 25. juli 1988 kl. 22.08 fra hjemmets altan i Hillerød har observeret et kraftigt hvidt lys i SSØ-retning 30-35 grader over horisonten. Det kraftige hvide lys beskrives som en række spotpærer, der havde svagt ovale former. Genstanden havde ingen lyd. Fjernede sig i lige retning SSØ set fra observatøren. Dukkede op igen 22.45 fra samme retning. Skønnet afstand fra observatøren: 2-4 km.\nDet er Forsvarskommandoen, som er den indsendende myndighed, og FKO nævner, at vidnet „virkede meget troværdigt og sobert“. Den vagthavende officer ved Forsvarskommandoen skriver på rapporten:\n„Under 2. observation talte observatør med FKO i telefon, og så fænomenet ud af vinduet. Konen tog et foto af synet, og observatør lovede at tilsende FKO kopi, såfremt der er noget på filmen. Umiddelbart før 2. observation passerede en helcop stedet. Ifølge RCC havde vi ingen over Hillerød på dette tidspunkt.“\nEn ildkugle på himlen den 13. november 1988 ca. kl. 23.29-23.34 gav anledning til to rapporter i FTK's ufoarkiv. Den ene observatør var amatørastronom, og den anden ansat i Flyvevåbnet. Rapporterne var indsendt til FTK via SOC Vedbæk. Ildkuglen fik desuden dagen efter stor medieomtale. Det er altså også ganske almindelige himmelfænomener, som eksempelvis ildkugler, der gennem årene har fundet vej til Flyvevåbnets ufomappe.\n20. december 1988\nEn 31-årig observatør fortæller, at der kl. 17.45 i nærheden af Bording er observeret noget på himlen. Det virkede som et fly med blinkende navigationslys plus fast landingslys. Det berettes endvidere, at genstanden havde skiftende kurs og skiftevis bevægede sig og stod stille og uden nogen lyd på noget tidspunkt. Når den bevægede sig, var det med normal flyfart. På spørgeskemaet er observatøren nævnt som "rolig, fornuftig og velformuleret". Endvidere tilføjes det:\n„Da observationen ligger i sydlige af KARUP TMA, kontrolzone er Tårnet i EKKA forespurgt om trafik. KA har i nævnte tidsrum haft landingsøvelse med NATO 13 (BOEING 707) AWACs og har taget flere runder i sydlige del af TMA.“\nEn 45-årig mand og hans 14-årige søn beskriver, hvordan de den 15. oktober 1989 kl. 21.25 fra Præstø-området har observeret et sekskantet objekt med mange faste lys, i hvert fald 1 grøn, muligvis andre. Sås flyve fra S-SV mod nordøst. Larmede som en mejetærsker. Faderen beskrives som nøgtern, ædru og interesseret. Den modtagende myndighed noterer efterfølgende, at Singapore Airlines FLT 838 til CPH 21.33 var i 6.000 fods højde over Præstø. Det forekommer i visse af rapporterne, at modtagende myndighed noterer civil flytrafik som årsag til den indrapporterede beretning.\nUden alder, stilling eller karakteristik af observatøren udfyldes spørgeskemaet den 19. januar 1990 med et par notater, der fortæller, at en observatør kl. 23.34 fra sit værelse med skrå vinduer i Holme har observeret et stærkt lysende objekt i 2 sek. uden lyd i sydøst. 2-3 min. senere kom et almindeligt fly. Objektet var lavere end det almindelige fly. Da vedkommende har et apparat til at måle hastighed med, er objektets hastighed anslået til 18.000 km/t!\n25. maj 1990\nMidt i rapportmaterialet på formular 3622 finder man pludselig en telefax fra Statens Luftfartsvæsen (SLV). Sagsbehandleren i SLV skriver i sin henvendelse til PLTA/FTK den 6. juni 1990:\n„Observation af uidentificeret flyvende objekt (UFO)\nFølgende rapport modtaget vedr. observationen:\nSTED: København, Svanemøllen, havneområdet\nTID: Fredag, den 25. maj 1990, kl. ca. 0005LT\nOBS.: I retning af Sverige observeres et underligt rødt kugleformet objekt, som bevæger sig fra øst mod vest i meget mærkelige bevægelser, da objektet - efter observatørens opfattelse - bevægede sig i flik-flak, frem og tilbage over himlen. Ved vandret flyvning bevægede objektet sig med lynets hast.“\nEfter at have nævnt observatørens navn og adresse skriver sagsbehandleren i SLV:\n„Lufttrafiktjenesten har ikke modtaget andre rapporter om emnet. Jeg beklager den sene fremsendelse.“\nDet kan tilføjes, at der ikke er fundet andre rapporter registreret i FTK's ufomappe fra denne dato.\nEn af rapporterne fra Kontrol- og Varslingsgruppen, Eskadrille 602 på Flyvestation Skrydstrup, er fra den 7. januar 1991. Det fremgår af rapportskemaet, at en 41-årig control tekniker (dvs. en radartekniker), med normalt syn, stod på Agernæs og kiggede mod Helnæs, dvs. mod syd, da han på den sydlige himmel, kl. ca. 20.55, så en rund og orange genstand. Den havde en dæmpet udstråling, og lysstyrken var konstant/dæmpet med fast lys. Genstanden havde ingen hale. Personen afviser, at der kan have været tale om en komet eller et stjerneskud, da han før har set sådanne.\nGenstanden opstår på den sydlige himmel ca. 20 grader over horisonten og bevæger sig fra vest mod øst i en bue hen over himlen, gennem den nederste del af Orion Bæltet. Genstanden forsvinder i østlig retning ca. 20 grader over horisonten. Hændelsen varer ca. 45 sek.\nObservatøren betegnes på rapportskemaet som „pålidelig med godt kendskab til astronomi“. På bagsiden af skemaet tilføjer rapportoptageren, der er premierløjtnant og vagthavende officer ved ESK 602:\n„Personen har svært ved fastslå størrelsen. Han afviser, at der er tale om en komet eller et stjerneskud, da han før har set sådanne. Der er heller ikke tale om et fly, da personen i hændelsesøjeblikket også kan se et fly. Modtagelsestidspunktet for meldingen 072148 lokal tid. Meldingen er optaget på bånd ved ESK 602 og bevidnet af 3 personer.“\nDet fremgår ikke umiddelbart af rapportskemaet, om båndoptagelsen er fulgt med skemaet videre til FTK og evt. senere videre til FE.\nObservationen er if. rapportskemaet indberettet af en politiassistent fra bopælen ca. 6 km sydvest for Odense. Der rapporteres om et lys set den 18. januar 1991 kl. 23.15 næsten lodret oppe på himlen, ret stort, højt oppe, med hale (som contrail), ingen motorlyd. Efter denne en mindre efter (varierende lysstyrke). Begge tydeligt hurtigere end almindelige rutefly og større.\nSamme fænomen er indrapporteret af en 36-årig konsulent fra Kalundborg, der på samme tidspunkt fra stranden 10 km syd for Kalundborg ser et klart lysende gult lys fulgt af 3-4 mindre lys, der forsvandt inden hovedobjektet. Iagttageren forklarer, at det tog 1-2 minutter for lyset at flyve fra nordvest til sydøst, 180 grader, og at der blev efterladt et røgspor, som stod i ca. 5 min.\nDen medarbejder (formentlig vagthavende ved FTK), der registrerer oplysningerne på det udfyldte skema, skriver på bagsiden af det første spørgeskema om vejret, at der ingen vind var, og at det var utroligt klart med frost. På samme tidspunkt er der foretaget lignende observationer fra Djursland, Nr. Snede, Svendborg, Nakskov, Samsø, Gundsømagle og Lemvig. Det noteres også, at ved forespørgsel til SOC Vedbæk blev det oplyst, at man her intet havde, men at der var rettet henvendelse til SOC fra Norge. Samme obs. samme tid.\nMed datoen 21/1 er yderligere tilføjet „Langeland (Tranekær). Samme tid. Havde hørt om en satellit, som skulle være brændt op.\nI dette tilfælde er der også modtaget en række beretninger til SUFOI's Rapportcentral. En af de mere spektakulære beretninger er optaget af SUFOI's gruppe i Odense, der her er gengivet fra Toke Haunstrups bog: 50 år med ufoer - erfaringer fra halvtreds års rapportarbejde, SUFOI 2007:\n„Fredag aften kommer observatøren gående med sin schæferhund i byen Ringe på Fyn. Han har en radio med, så han har mulighed for radiokontakt med sin kone i hjemmet på deres helt egne frekvenser.\nDa klokken er 23.20, får observatøren i nordvest øje på et stort gråt objekt 45-55 grader over horisonten. Objektet er foran forsynet med en citrongul lampe, der lyser omtrent som en billygte af de gamle, runde slags. Derudover ses fire andre lys i rombe-formation, der nærmest minder om udstødningen fra et jetflys motorer, men selv om det er i størrelsesordenen som en knyttet hånd i udstrakt arms længde, høres ingen lyd overhovedet.\nEfter at objektet langsomt har passeret 30 grader, slukkes det ene af de fire ‚yser’, hvorefter observatøren via radioen kalder sin kone, der over radioen bekræfter, at hun kan se tre dyser på himlen med noget røg efter sig. Under radiosamtalen opstår der pludselig kraftig radiostøj, som om der var en masse folk på den ellers lukkede kanal. Efter nogle få sekunder fungerer radioen igen normalt og uden støj.\nHerefter forsvinder objektet i horisonten efter ca. 4 minutters forløb i sydøst ned over Kværndrup/Svendborg.\nFormen på objektet kunne tilnærmelsesvis betegnes som en djævlerokke med sine vinger bukket opad, men uden sin hale. Fra ‚dyserne’ kom der lysegrå røg, og objektet fløj lydløst omtrent som et svævefly. Størrelsen var et sted mellem 10 og 19 meter.\nUnder observationen sås en vis reaktion på hunden, idet den mod sædvane havde halen lidt ind under bagbenene, men ellers opførte den sig normalt.“\nFænomenet, som beskrives i denne beretning, blev også rapporteret til SUFOI fra Gundsømagle på Sjælland samt Silkeborg og Malling i Jylland. Efterfølgende viste det sig, at lysfænomenet på himlen skyldtes en russisk satellit, der styrtede ned gennem atmosfæren og brød op i flere brændende stykker, hver med en „røghale“ efter sig.\nEn af de danskere, der iagttog dette fænomen, var Toke Haunstrup fra SUFOI's Rapportarbejde, der tidligere til UFO-Nyt nr. 3, 1993, har fortalt herom:\n„Formen på dette, jeg så, kan vel nærmest betegnes som et kraftigt meteor efterfulgt både af en tydelig 'røghale' og op til flere lysende ‚kugler’. Jeg mindes hverken at have set en rombe-formation eller et djævlerokke-formet objekt.“\nKontrol og Varsling 1945-1959\nI Hans A. Schrøders »Luftforsvarets grå eminence« gives et glimrende eksempel på, hvilke praktiske problemer, man kunne slås med i forbindelse med nogle af Kontrol- og Varslingstjenestens første radaranlæg:\n„„Flyene havde fået bedre navigationsudstyr end tidligere, og indførelsen af identifikationssystemet IFF gjorde det let og sikkert at opnå et radar-FIX fra kontrol- og varslingstjenestens enheder.“\n„GCI Karup fik sin ilddåb allerede nogle dage før den blev officielt etableret den 3. september 1951. Den bestod af de samme komponenter som GCI Værløse, nemlig en AMES 14 søgeradar suppleret af en AMES 13 højdefinder.“\n„Stationen kørte normalt inden for normal daglig tjenestetid, som var fra 0800 til 1630. Om aftenen og om natten var stationen lukket ligesom resten af kontrol- og varslingssystemet, inklusive SOC, undtagen når der var natflyvning. Radarstationens kaldesignal var SHOWBOAT.“\n„Den 13. november 1952 om aftenen var der imidlertid folk på stationen, og da skete der lige pludselig noget. Fra kl. 1816 til 2240 var der uafbrudt spor på scopet. De fleste fly dukkede op omkring Vamdrup 50 sømil syd for stationen, så fløj de nordpå til omegnen af Grindsted, hvor de drejede nordvest på til lidt øst for Skjern, hvor kursen ændredes til sydvest, hvor de forsvandt vest for Nymindegab, 45-50 sømil fra stationen. Hastigheden var ca. 240 knob. Højderne mellem 8.000 og 15.000 fod.“\nDen næste dag skrev stationen en rapport til OC VEST, i hvilken man bad om at få oplyst, hvilke højder der var blevet fløjet i, så man kunne kontrollere højdefinderens nøjagtighed. Man var overbevist om, at der havde været tale om allierede overflyvninger, men man sluttede dog sin indberetning med ordene:\n‚I forbindelse hermed gør stationen opmærksom på de sikkerhedsmæssige mangler, der er ved en overflyvning, hvor ikke et eneste luftfartøj kan identificeres.’\nKontrol- og varslingssystemet var endnu ikke modent til at køre i døgndrift, men her havde vore allierede (?) i hvert fald leveret flyvevåbnet et probat incitament til at arbejde videre frem mod et landsdækkende system i døgndrift med tilhørende jagerfly på et passende højt beredskab.“\nEn 40-årig betjent ved Københavns Politis beredskabsafdeling rapporterer den 12. august 1991, at han med en kollega kl. 02.30 fra deres patruljevogn i Ordrup vest for Skovshoved ser noget usædvanligt på himlen. Den ene betjent troede, det var et fly. Den anden, at det var en radiomast. Da de så op i bunden, så de blå, hvide og gule lys i rodet orden. Flyvehøjden var 75-150 m, og flyveretningen østlig retning. På et tidspunkt kunne de ikke følge genstanden mere på grund af høje træer, og da genstanden passerede patruljevognen, tiltede Polaris-anlæggets display. Ruten var Ordrupvej-Hyldegårdsvej-Teglgårdsvej til vandet. Der blev foretaget en forespørgsel til SOC Vedbæk, som videregav den til ESK 602. Intet unormalt observeret.\nVi sender ikke fly op efter ufoer\nEn borger i Viby J. sender den 13. februar 1979 en henvendelse til Flyvertaktisk Kommando for om muligt at få oplyst nærmere detaljer omkring en hændelse, der skulle have fundet sted inden for perioden 19.-25. marts 1973, altså 6 år tidligere. En del mennesker skulle if. det opgivne have observeret to flyvende genstande, der i ca. 3 timer - med mellemrum - cirklede i lav højde (3-500 fod) omkring Århus. Brevskriveren skriver videre:\n„Det er blevet undertegnede oplyst, at et særdeles pålideligt vidne den pågældende aften kontaktede flyvestation Karup og fik oplyst, at disse objekter var blevet observeret i Karup (RSR/TAR?), at man fra flyvevåbnets side havde sendt REC fly, bestående af 2 jagere fra Skrydstrup, til området.“\nPå denne forespørgsel svarer FTK dateret den 22. februar 1979 med ref. OP-2 307/UFO-110:\n„Emne: Forespørgsel ang. Uidentificeret objekt 19-25 MAR 1973\nMed henvisning til Deres brev af 13 FEB 1979 skal det herved oplyses, at der ikke ved Flyvertaktisk Kommando forefindes arkivmateriale der omhandler den omtalte begivenhed. Det kan til Deres orientering yderligere oplyses, at Flyvevåbnet ikke sender fly op med det ene formål at identificere rapporterede uidentificerede objekter, hvorfor denne oplysning må bero på en fejltagelse. Samtidigt kan det oplyses, at det på grund af jordkrumningen ikke vil være muligt at observere et objekt der flyver i 3-500 fod over Århus ved hjælp af den på flyvestation Karup værende radar. (Flyvertaktisk Kommando er ikke bekendt med forkortelsen RSR/TAR, men formoder, at De hentyder til GCA stationen). e.b. (navn slettet)“\nKun én fotosag i arkivet\nDen eneste fotosag, der findes i ufomappen, omhandler et foto af et dampudslip (fra et lokalt varmeværk) på himlen over Viborg fra 1974. En sag, som forfatteren for SUFOI allerede for år tilbage efterforskede detaljeret, i øvrigt med god hjælp fra FTK.\nDette foto er taget i Viborg i 1974, og er den eneste fotosag i FTK's ufo-mappe.\nSUFOI's grundige undersøgelse af billedet blev foretaget af Ole Henningsen, der påviste, at der er tale om et dampudslip fra et nærliggende varmeværk.\nFoto: SUFOI Picture Library\nKarakteristik af kilden\nDet kan også give anledning til at trække lidt på smilebåndet, når man dykker ned i det gamle rapportmateriale og specielt ser på, hvorledes Kilden (dvs. observatøren) karakteriseres. Det skal tilføjes, at det kun er på visse af skemaerne, at denne karakteristik findes. Langt de fleste er bestemt brugbare i forbindelse med optagelse af en rapport, medens andre kan se mere pudsige ud, når man nu bagefter ser dem på tryk.\nLangt de fleste beskrives på skemaet som troværdige med bl.a. følgende betegnelser:\nlød rolig og troværdig\ntroværdig - god iagttager\nnøgtern ældre dame\nung/normal/havde oplevet noget spændende\nmeget troværdig - rolig og præcis beskrivelse af hændelse\nAndre opfattes også som troværdige med lidt andre betegnelser:\nlød meget normal\nlød meget normal, hverken „fuld eller gal“!\nmand på arbejde - lød helt normal\nfornuftig - virkede lidt rystet\nnøgtern ædru og interesseret\nvirkede normal og ædru\nivrig, men rolig og fattet\nufo-interesseret - meget omstændelig i sin forklaring velbegavet og fornuftig\nfornuftig (kvinde talte med i baggrunden)\nVisse observatører virkede måske troværdige i kraft af den oplyste uddannelse eller stilling:\nsaglig - ansat i Flyvevåbnet\nfornuftig - rolig (medlem af luftmeldekorpset)\npålidelig (har flycertifikat)\nlystsejler med kendskab til navigation/stjernebilleder\npålidelig - kendskab til fly\namatørastronom - meget saglig\ner amatør astrolog (nåh, det var nok en smutter/red.)\nAndre observatører lagde man måske knapt så stor vægt på:\nrolig - dog lidt usikker\noverreagerende/upræcis i sin skildring af hændelsen\nmåske lettere "ulden"\nen smule forvirret\nafslørede stort kendskab til sagen - men må betegnes som tvivlsom\nvirker rolig og nøgtern/har dog ikke meget begreb om verdenshjørnerne\nSå er der de mere kortfattede, men rammende karakteristikker af observatører:\nædru - fornuftig - afbalanceret\nGenerelt får man ud fra rapportmaterialet indtrykket af, at langt de fleste henvendelser fra borgerne gennem årene er blevet taget seriøst, uanset indholdet.\nSend ufo-rapporter til SUFOI\nHvad sker der i dag, hvis en borger henvender sig til Flyvevåbnet? Der blev i forbindelse med Flyvevåbnets offentliggørelse af uforapporterne for et år siden gjort opmærksom på, at alle civile henvendelser til Flyvevåbnet om ufoberetninger fremover skal indrapporteres til SUFOI på www.ufo.dk.\nDet kan tilføjes, at SUFOI gennem flere år - altså også inden offentliggørelsen af ufomappens indhold - har haft et glimrende samarbejde med Flyvertaktisk Kommando (FTK) i visse enkeltsager, herunder også fotosager. Nu er denne praksis så i januar 2009 blevet formaliseret til begge parters tilfredshed.\nHvad der sker rent praktisk, når en borger henvender sig til en mindre enhed eller andre dele af Forsvaret om en ufoobservation, vides af gode grunde naturligvis ikke på nuværende tidspunkt.\nKopi af rapporterne til FE\nKopier af ufomappens rapporter har FTK løbende fremsendt til Forsvarets Efterretningstjeneste (FE), der må antages at have foretaget en vurdering og en arkivering af rapportmaterialet. De første 5 rapporter i FTK's ufomappe vedrører alle observationer fra kl. ca. 19.05Z nytårsaften den 31. december 1978 af undergangen af den sovjetiske satellit Cosmos 1068, som også Ole J. Knudsen fra SUFOI's daværende Alarmcentral modtog en mængde rapporter om. Et følgebrev dateret 5. januar 1979 med ref. OP-2 307/UFO-108 fra FTK til FE omhandler netop de nævnte 5 rapporter, hvorom det i brevet hedder:\n„Flyvertaktisk Kommando har ikke informationer om virksomhed, der svarer til de i rapporten angivne observationer. Det skønnes imidlertid ikke udelukket, at det hidrører fra en ‚satellitundergang’'.“\nDet kunne være interessant for visse rapporters vedkommende at se, hvilke undersøgelser, der evt. efterfølgende er foretaget, og hvilke overvejelser FE måtte have gjort sig i sagerne inden arkivering.\nAktindsigt hos FKO\nI skrivende stund har forfatteren på vegne af SUFOI anmodet Forsvarskommandoen om aktindsigt i dokumenter/mail-kommunikation mv., der omhandler nøgleord og emner som ufo, uidentificeret flyvende objekt, ufoobservation og uidentificeret radarekko. Der forventes, at der bliver udleveret en række dokumenter fra Forsvarskommandoens arkiver - dokumenter, det skal blive interessant at studere nærmere i detaljer.\nGå selv på jagt i Flyvevåbnets offentliggjorte ufo-rapporter (30 Mb): http://www.flv.dk/UFO_materiale.pdf\nSelv om der helt som forventet ikke er gjort epokegørende nye og sensationelle fund i det frigivne rapportmateriale, kan rapporterne alligevel være spændende læsning. Rapportmaterialet er i sig selv uhyre interessant historisk set, og Flyvevåbnets offentliggørelse af ufomappens indhold har endvidere kunnet medvirke til at afmystificere ufodebatten i Danmark.\nLæs fortsættelsen i:\n»Hvad indeholder de danske X-Files? del 2«\nog »Hvad indeholder de danske X-Files? del 3«.


Polaroid PLD 6139/CS (086/C3)\nForside > Solbriller > Polaroid > PLD 6139/CS (086/C3)\nPLD 6139/CS/086/C3 Solbriller\nDisse solbriller er det perfekte tilbehør på stranden, på vej til kontoret eller i byen. Der er kun én ulempe: Du tiltrækker helt sikkert et par misundelige blikke. PLD 6139/CS kan også fås i flere styles fra Polaroid kollektionerne 2020 og 2021 i Edel-Optics onlineshop.\nStellet er specielt designet til til mænd. Med dets rene linjer mødes Newsschool og Cool med en traditionel kvalitet. Med fuldt indfattede briller er det tydeligt at du går all-in. Stellet er en del af formen når det kommer til den modificerede rektangel brille, som er kendetegnet ved, at sidekanterne er afrundede. Plast stel, som disse, kombinerer holdbarhed med komfort. PLD 6139/CS sidder meget behageligt på både næsen og ørerne. For dem, hvor sort er for stor en kontrast, er brun det perfekte alternativ. Brun erflatterende for ansigtet og virker diskret. Blå glas er et særligt fashion-statement. De er imidlertid ikke egnede til brug i trafikken. Disse mærkevare solbriller tilbyder også Optimal UV400 beskyttelse til dine øjne.\nI vores onlineshop har vi konsekvent lave priser. Så billigt kan du ikke engang finde PLD 6139/CS på udsalg.


Indadvendte brystvorter: Et kosmetisk problem, som kan afhjælpes med en operation\nI dag oplever flere piger at have indadvendte brystvorter, hvilket for mange er et kosmetisk problem, der er årsag til lavt selvværd med videre. Der er heldigvis råd herfor, da det godt kan afhjælpes med en operation.\nDen mildeste procedure\nDybe indadvendte brystvorter\nIndadvendte brystvorter vil typisk allerede kunne opdages allerede i puberteten, og det betyder simpelthen blot, at brystvorterne vender indad i stedet for udad. Nogle kvinder oplever, at de pludseligt får indadvendte brystvorter – selv efter deres bryster er færdigudviklede. Dette kan skyldes hormonelle forandringer i forbindelse med graviditet, vægtforøgelse med mere, men sådanne pludselige ændringer bør altid undersøges, da det også kan være et symptom på udvikling af brystkræft.\nHos flere kvinder er det kun det ene bryst, hvor brystvorten vender indad, hvilket bevirker en ret tydelig asymmetri, og for mange er selve asymmetrien faktisk det største problem.\nDer kan dog også være fysiske gener forbundet med at have indadvendte brystvorter, eftersom det i nogle tilfælde kan bevirke, at man ikke kan amme. Det vil ofte ikke være et problem, hvis brystvorten kun er indadvendt i mindre grad.\nOperation af indadvendte brystvorter tager typisk et par timer og vil give et flot resultat, næsten uden nogen form for ardannelse.\nSom hovedregel vil man først lave en operation af indadvendte brystvorter, når en piges bryster er færdigudviklede, hvilket hos langt de fleste først er i en alder af 19 år. Dette skyldes, at der er en chance for, at de indadvendte brystvorter vil rette sig til og skubbes ud, helt af sig selv i takt med deres udvikling.\nEr der tale om en mildere grad af indadvendte brystvorter, vil kirurgen som udgangspunkt lave et snit rundt langs ”roden” af brystvorten, hvorefter denne bliver bøjet ud med areola, hvilket er det mørke hudområde omkring brystvorten. For at fastholde brystvorten i den udadvendte position, vil der blive syet sammen om denne. Ved denne metode vil mælkekanalerne til brystvorten være delvist bevaret, men nogle vil med høj sandsynlighed blive afskåret ved proceduren.\nEn anden metode anvendes i de situationer, hvor de indadvendte brystvorter ikke lige sådan kan vendes. Det vil være i tilfælde af meget eller dybt indadvendte brystvorter. Dette skyldes nemlig, at mælkekanalerne er for korte og altså ikke har kunnet nå ud til brystvorten, hvis denne skulle have sin rigtige udadrettede facon. At få brystvorten vendt vil her kræve, at mælkekanalerne skæres helt løst, hvormed kvinden altså ikke vil kunne amme efterfølgende. Ofte vil konsekvensen omkring amning dog ikke have så stor betydning, eftersom de dybe indadvendte brystvorter i forvejen som regel vil være uegnede til amning.\nBegge operationsmetoder foretages med lokalbedøvelse.\nDe efterladte ar vil -når helingen er komplet – være så små, at de nærmest ikke kan ses. I enkelte tilfælde sker det dog, at helingen ikke forløber som forventet, og at arrene derfor ikke lægger sig og falmer ordentligt.\nSom tidligere nævnt vil det endvidere kunne risikeres, at man mister evnen til at amme. Dog skal det lige holdes for øje, at dette ofte også allerede er situationen før en operation af denne karakter.\nVed alle former for operationer er der risiko for infektioner, følgevirkninger af bedøvelsen, dårlig sårheling, blodansamlinger og blødninger, hvilket alt sammen kan føre til et anderledes og mindre fordelagtigt kosmetisk resultat.\nEndelig er det muligt, at miste følelsen i brystvorterne. De forskellige komplikationer er dog yderst sjældne, og man vil som typisk kun opleve de kortvarige bivirkninger, der vil forsvinde i løbet af et par uger.\nMan kommer hjem umiddelbart efter operationen, der som regel varer et par timers tid. Måske man er lidt døsig efter bedøvelsen, hvorfor man dog ikke skal køre hjem selv. Der vil i den første uges tid eller to kunne være en del smerter i brystområdet, og man kan følgelig få brug for at tage noget smertestillende medicin.\nOmrådet omkring brysterne vil også være hævet i en nogle dage. Allerede fire dage efter operationen vil stingene skulle fjernes.\nEfter denne type brystoperation vil arbejdet kunne genoptages allerede efter et døgns hvile, men anstrengende aktiviteter frarådes dog i nogle uger, så man ikke risikerer, at sårene springer op.


oktober 2012 - Afdeling 9\nFå lavet den rette vejmarkering til parkeringspladsen\nVil dit firma have specialfremstillet nye vejskilte eller ny vejmarkering, som øger køresikkerheden og samtidig opfylder vældet af love både nationalt og internationalt? Med en professionel leverandør er det som udgangspunkt muligt for din virksomhed få de nye vejskilte samt vejmarkeringen for nogle attraktive priser. Det eneste I skal gøre er at finde frem til en producent, som ligger inde med kompetencen til at fortælle jer om, hvilken form for vejafmærkning som lever op til jeres krav.\nI de fleste tilfælde bør du til enhver tid vælge termoplast eller vejmaling, såfremt du ønsker du at få lavet en god opstribning eller en lignende vejmarkering her i Skandinavien. Både termoplast og vejmaling kan nemlig stå imod betydelig slid og de barske klimaforhold. Vælger du at få lagt glasperler i opstribningen, har du dertil mulighed for at sikre en større synlighed på parkeringspladsen. På den måde er det muligt for dig at øge den overordnede køresikkerhed en hel del.\nNår den nye vejafmærkning er i orden, bør I tage en beslutning om, hvad for nogle øvrig vejmarkering som bl.a. vejskilte der er brug for. I den forbindelse er det bl.a. på sin plads at huske på både parkeringsregler og hastighedsbegrænsninger mv. I samme ombæring bør du tillige tænke over placeringen af vejskiltene og valg af materialer til vejskiltene. Der findes som følge heraf en lang række forskellige elementer, der spiller ind på sikkerheden, såfremt jeres virksomhed eller jeres forretning skal anskaffe nyt vejudstyr.\nDer er en ting, der er så sikkert som amen i en kirke. Uanset om der er tale om en parkeringsplads eller en trafikeret vej, er en optimal vejafmærkning og kvalitets-vejskilite, som vil gøre det mere lige til at finde rundt essentielt. Er den enkelte bilist sikret en optimal vejafmærkning at orientere sig efter, er det nemlig muligt at nedbringe faren for færdselsulykker pga. for eksempel nogle overtrådte hajtænder. Som følge heraf skal du altid få fat i en kvalificeret udbyder af vejskilte, der kender til samtlige internationale såvel som nationale retningslinjer.\nDette indlæg blev udgivet i Ikke kategoriseret den 8. oktober 2012 af Afdelingslaegen.


Grønlændere vil blive i dansk fængsel | Café Exit\nNæste indlæg: Ekstremistisk indhold på fire Playstations udløser totalt internetforbud i fængslerForrige indlæg: Det Kriminalpræventive Råd: Både gode og dårlige takter i aftalen om at bekæmpe ungdomskriminalitet\nGrønland får i 2019 en lukket anstalt i Nuuk, så ingen dømte skal afsone i Danmark. Kun fem ud af 27 grønlandske indsatte i Herstedvester Fængsel ønsker at blive flyttet hjem for at afsone den sidste del af deres straf, skriver Politiken.dk.\nDe øvrige indsatte foretrækker foreløbig at blive i Danmark, oplyser Thomas Fredhøj, chef for fuldbyrdelse og sikkerhed i kriminalforsorgen i Grønland.\nDet var Den Grønlandske Retsvæsenskommission, der i 2003 konkluderede, at Grønland burde have sin egen lukkede anstalt. Formand for kommissionen var tidligere højesteretsdommer Per Walsøe. Han forstår godt, at de indsatte tøver. Især de, der stammer fra byer og bygder langt fra Nuuk.\n”Grønland er et stort land, og hvilken glæde har man af at sidde i Nuuk, hvis ens familie bor i Upernavik eller Taasiilaq,” siger Per Walsøe.\nIfølge kriminalforsorgen i Grønland er der – ud over de store afstande – nogle, som siger nej, fordi de har mistet kontakten med familien i Grønland.


Jokeren til kamp mod plastikposer – Ekstra Bladet\nOnsdag d. 24. apr. 2019 - kl. 09:03 0\n'Den Gale Pose'-rapper slår sig sammen med politiker i ny musikvideo med et grønt budskab\nJesper 'Jokeren' Dahl har igen været en tur i studiet for at lave ny musik. Denne gang er 'Den Gale Pose' dog byttet ud med en grøn. Video: Sikandar Siddique\nNu er der godt nyt, hvis man savner Jesper 'Jokeren' Dahl som frontmand for rap-gruppen 'Den Gale Pose', der havde sin storhedstid ved årtusindeskiftet.\nRapperen er nemlig vendt tilbage i en ny musikvideo, hvor han i selskab med folketingskandidat Sikandar Siddique (Å) går til kamp mod danskernes forbrug af plastikposer.\nOg der er i den grad brug for at skabe opmærksomhed om de problemer, som plastik medfører for klimaet, lyder det fra den københavnske rapper.\nI en mail til Ekstra Bladet lægger Jokeren ikke skjul på, at han mener, at der skal gøres mere i forhold til den grønne omstilling, hvis en fremtidig klimakatastrofe skal afværges.\n'Jeg var allerede meget optaget af modsætningerne i den grønne omstilling, som klimakrisen ubønhørligt kræver af os, og selve menneskets natur, både som kunster og privatperson... Jeg mener, at Danmarks eneste reelle chance for at gøre en forskel på verdensplan er at støtte det eneste parti, som har klimaet som første, anden og tredje prioritet, nemlig Alternativet', skriver han blandt andet.\n'i Danmark er så velstillede og veluddannede at alle vel må kunne indse, at innovation, menneskets tilpasningsevner og sund fornuft er det eneste, som kan redde os fra en total katastrofe. Så jeg er taknemmelig for at Sikandar tager fat i mig og de andre fra DGP (Den gale pose, red.), og at vi sammen kan slå et slag og minde folk om det indlysende', uddyber rapperen.\n'Den grønne pose'\nFolketingskandidaten fra Alternativet er ikke bleg for selv at spytte et par rim i videoen, der er skrevet over 'Den Gale Poses' største hit 'Spændt op til lir'.\n- Budskabet her er: Lad være med at købe flere plastikposer, 'den grønne pose' er den pose, du allerede har, forklarer Sikandar Siddique, da Ekstra Bladet fanger ham på telefonen.\n- Lad være med at producere flere plastikposer, majsposer og stofposer. Lad os nu bruge ALLE de poser, der er i omløb i verden. Når vi så ikke har flere, kan vi snakke om, hvad vi så skal gøre i stedet for.\nMed videoen håber duoen, at de kan få danske forbrugere til at blive mere bevidste om, at man ikke behøver købe nye plastikposer hver gang, man er ude for at handle.\nI stedet opfordrer de til, at man bruger de poser, man allerede har liggende derhjemme.\nFra gal til grøn\nIdéen til musikvideoen fik Sikandar Siddique, da han undersøgte, hvad den 'grønneste' pose, man som forbruger kan gøre brug af, er.\n- Hver gang jeg tænkte 'Den Grønne Pose', blev navnet 'Den Gale Pose' ved med at dukke op i mit hoved, fortæller Sikandar Siddique, som selv er livslang fan af den legendariske danske rapgruppe.\n- Så jeg kontaktede Jokeren, som er virkelig 'hooked up' på den grønne omstilling og gerne vil gøre noget for den. Jeg fortalte ham, at jeg gerne vil omskrive hans nummer, og han synes, at det var en skide god idé.\nEgentlig var det planen, at Jokeren alene skulle stå for at rappe i videoen, men det ville han ikke høre tale om:\n- Jokeren sagde egentlig til mig: 'Ved du hvad, det er så fedt et projekt, at jeg støtter dig hele vejen. Jeg rapper den for dig', fortæller Sikandar Siddique.\n- Da jeg mødes med ham næste gang, siger han: 'Jeg har tænkt over det. Jeg vil ikke rappe det. Det er dig, der rapper det, og så synger jeg med på omkvædet'.\nSom sagt så gjort. Se den øverst i artiklen.


Lejlighed til leje, Kongens Lyngby, Klik her for at se vejnavnUlrikkenborg Plads\nLeje pr måned: 12.572 Kroner\nDepositum/Indskud: 37.716 Kroner\nForudbetalt Leje: 37.716 Kroner\nEjendommens beliggenhed er attraktiv centralt i Kgs. Lyngby og i gå afstand fra Lyngby Station, Lyngby Storcenter samt Lyngby Hovedgade. Derudover er Lyngby Søen blot 10 minutter fra ejendommen.\nLejligheden indeholder: Entré. Helt nyt køkken med alle hårde hvidevarer. Skønne lyse stuer ud mod Ulrikkenborg Plads. 2 dejlige soveværelser. Badeværelse med bruseniche samt kombi vaskemaskine og tørretumbler.\nEn ejendom i et attraktivt og hyggeligt kvarter og tæt på offentlige transport muligheder.\nDer er ikke billeder fra lejligheden, idet den i skrivende stund er ved at blive renoveret med nyt køkken.\nLejligheden er klar til indflytning pr. 1/12-2019.\nByttebolig: 107 m2 byttebolig til leje i 2800 Kongens Lyngby: 107 m2 lejlighed til leje i 2800 Kongens Lyngby 3 værelser


Kan Eesti Kodu hjælpe mig med at finde et job i Danmark?\nKan Eesti Kodu hjælpe mig med at finde et sted at bo i Danmark?\nEr det nødvendigt at melde sig til Eesti Kodus arrangementer?\nHvor kan jeg se Eesti Kodus vedtægter?\nHvis du ikke fandt svar på dit spørgsmål, er du velkommen til at skrive til os her:\nDesværre kan Eesti Kodu ikke hjælpe dig med at finde et job i Danmark. Hvis du har konkrete spørgsmål forbundet med at søge job i Danmark, beder vi dig kontakte de relevante myndigheder i Estland angående dette. Det er f.eks. muligt at få et hurtigt overblik over betingelser for at arbejde i Danmark, arbejdstilladelser og nødvendige papirer m.m. på den estiske ambassades hjemmeside.\nDa Eesti Kodus bestyrelse arbejder frivilligt og ulønnet, er det ikke inden for vores muligheder at hjælpe til med at finde bolig i Danmark eller København. Vi anbefaler udvekslingsstudenter at tage kontakt til deres egen skole og undersøge muligheden for kollegiepladser samt andre boligmuligheder. Samtidig kan der nogle gange være deltagere ved Eesti Kodus arrangementer, som kender til ledige lejligheder, værelser til leje, eller som tilfældigvis bor eller studerer i samme område. Derfor anbefaler vi at søge efter boligmuligheder gennem kendte kilder, såsom arbejdspladsen eller undervisningsinstitutionen.\nFor at blive medlem i Eesti Kodu beder vi dig kontakte os via mail eller møde op til vores næste arrangement, som det er muligt at læse nærmere om under menupunktet "Nyheder". Du kan også læse nærmere om medlemskabet.\nDet afhænger af arrangementet. Det er f.eks. ikke nødvendigt at melde sig til piknik eller café-aftener, men vi er selvfølgelig glade for at kende antallet af deltagere til større arrangementer, som kræver mere planlægning, så vi på den måde kan forberede arrangementet ordentligt. Som regel fremgår det af invitationen eller vores hjemmeside, om det er nødvendigt at registrere sig, og hvordan dette gøres.\nEesti Kodus vedtægter findes her på hjemmesiden foreløbig kun på estisk. Du kan finde dem her.


De studerende fortæller… – Carolinehaven\nTani, Pædagogstuderende 2020\nJeg har i efteråret 2020 været i 3. praktik i Carolinehaven, og jeg har fra første dag følt mig ventet og velkommen af personalet. Jeg har oplevet interesse i mine undringer, observationer og spørgsmål, som jeg har haft undervejs. Dette har jeg haft mulighed for løbende at drøfte ved ugentlig vejledning, samt med det øvrige personale, hvis ønsket. Der har både været plads til mig som studerende i en lære- og udviklingsproces og respektfuld inddragelse af mig og min pædagogiske faglighed i hverdagen. Jeg føler derfor, at personalet har haft positive forventninger til mig som studerende, og at jeg har haft rig mulighed for at komme med inputs og initiativer til det pædagogiske arbejde.\nCarolinehaven er i den grad en institution, der har rammerne og fagligheden til at varetage og skabe gode læreprocesser for studerende, og jeg har fået mange positive og lærerige erfaringer med mig. Jeg vil derfor varmt anbefale Carolinehaven som praktiksted.\nPernille, Pædagogstuderende 2017\nJeg har været studerende i Carolinehaven i min 2. praktik og jeg kan kun give mine varmeste anbefalinger til nye studerende. Alle pædagoger og medhjælpere har været meget imødekommende og taget godt imod mig fra start af. Jeg har haft fast ugentlig vejledning, hvor jeg har haft mulighed for at sparre med min vejleder, stille spørgsmål og snakke om mit kompetencemåls skema og min opgave. Jeg har følt, at der har været plads til at være studerende. Personalet har en stor viden om og erfaring med studerende, hvilket tydeligt kan mærkes. Jeg har lært utrolig meget igennem min praktik og tager mange fantastiske oplevelser og erfaringer med mig videre.\nJeg kan kun anbefale nye studerende at søge praktik i Carolinehaven!\nMajse, pædagogstuderende 2014\nI perioden februar-juli 2014, har jeg været studerende på Blåbær-stuen.\nJeg tør roligt sige, at det har været mit bedste praktikforløb igennem min uddannelse. Carolinehaven har budt på en masse spændende oplevelser, erfaringer samt givet mig en masse ny viden omkring pædagogik indenfor vuggestueområdet.\nJeg har sammen med min vejleder, haft en times ugentlig vejledning, hvor vi har snakket om mange ting såsom, dagligdagens forskellige situationer, mine læringsmål og diverse spørgsmål, jeg har haft.\nAlle fra personalet i Carolinehaven, har taget imod mig med åbne arme og behandlet mig, på lige fod med alle andre, pædagoger og medhjælpere. Jeg har fået mulighed for, at stå på ”egne ben” og komme med forslag, samt tage egne initiativer til forløb og aktiviteter i dagligdagen.\nCarolinehaven har været et fantastisk praktiksted, med nogle søde, gode kollegaer.


Nevir 24" Tv Nvr-7707-24rd2-n - Hd-ready Led → Køb billigt her - Gucca.dk\nNevir 24" Tv Nvr-7707-24Rd2-N - HD-Ready Led\nHar du brug for et nyt TV til stuen, soveværelset eller sommerhuset, er dette TV fra Nevir lige noget for dig! Tv'et giver dig mange muligheder for at se lige præcis det du vil se. Det kommer... Læs mere.\nHar du brug for et nyt TV til stuen, soveværelset eller sommerhuset, er dette TV fra Nevir lige noget for dig!\nDet kommer med et billede i HD Ready og over 1 millioner pixels, hvilket giver et godt billede.\nAnalog: BG, DK, I, PAL, SECAM\nFjernsyn, Elektronik, Smart Tv\nDin anmeldelse af Nevir 24" Tv Nvr-7707-24Rd2-N - Hd-Ready Led\nproduct_stock_yes product_offer_no product_preorder_no\tproduct_buyable_yes product_group_tv og lyd path__forside path__elektronik path__tvoglyd path__tv path__nevir path__nevir24"tvnvr770724rd2nhdreadyled\n1.189,95 krEngel 32" Tv Le3260 - HD-Ready Led\n1.239,95 krToshiba 24" Tv 24W1963Dg - HD-Ready Led


Studier fra Syditalien har vist, at det er utroligt svært at slippe af med returkommissionspraksis og vennetjenestekultur, når de først er blevet grundelementer i det politiske liv. Danmark er ikke Sicilien, men også her er det blevet almindelig god tone åbenlyst at ’trække på sit netværk’\nModerne Tider10. feb 2012\nModerne Tider3. feb 2012\nModerne Tider6. jan 2012\nModerne Tider9. mar 2012\nModerne Tider23. mar 2012\nModerne Tider20. sep 2007\n"Når den tidligere politidirektør i København kaldet “Perlemor” "\nNår jeg hjælper min ven med fx at flytte, så er det en god vennetjeneste, og håber ikke at nogen ser det som korruption (det skulle lige være flytte branchen, lol).\nJohn Houbo Pedersen:\nGlem alt det der med nogle lidt dyre julefrokoster eller nogle rejsebillag osv.\nDen rigtige korruption det er når f.eks. Maersk får tildelt hele driften af den eneste havn i Irak. Mon ikke de skubbede lidt til nogle politikere for at få gang i den lille krig der?\nøhhhh Karen Lise Salamon lektorat i bagkataloget?\nhvem gav hende spaltepixelplads, den her passus er direkte idiotisk\nKontorassistenten kan nu trøste sig med, at hendes trængsler ikke er unikke. En undersøgelse fra FTF viste for nylig, at fire-fem procent af de ansatte i både privat og offentlig sektor mener at have været vidner til — eller har haft mistanke om — kollegers økonomiske kriminalitet.\nhvorfor i al helvede skulle hun trøste sig ved - hvis det er korrekt - andre er korrupte?\nHvis det fx foregår i Tyrkiet kaldes det KORRUPTION. Foregår de i Danmark hedder det netværk, og vennetjenester mm.\nMåske derfor topper vi listen på verdensplan som et land, hvor den slags ikke foregår.\nSelverkendelse er en svær ting.\nOm der findes korruption i Danmark?\nJa, selvfølgelig gør der det – hvad tror I ellers, de laver i Konkurrence- Forbrugerstyrelsen?\n-\tog når det gælder det offentlige, kan det anbefales at besøge Rigsrevisionen\n-\tsamt ombudsmanden\nNaturligvis har artikelforfatteren en klar pointe i, at man man i DK har en tendens til at omdøbe den indbyggede korruption her til lands. Dels fordi den overvejende borgerlige presse er med på, at lade de samme politiske kommentatorer gøde grunden for deres egne "sandheder" om tilstandene herhjemme, så jobbet er sikret dagen efter; dels fordi samme ensidige presse har sine egne fordele af, at gentage politiske nødvendigheder, som ikke stemmer overens med den den erfaring, som den enkelte gør sig i underdanmark.\nSværmen af led, som distancerer individet fra sin egen virkelighed er med andre ord en akcepteret del af den politiske vilje til pleonasmer (forskønnende omskrivninger), som hærger samfundet. Man kalder det for spin-kultur. Politisk korrekthed, om man vil. Protesten er blevet suspekt og noget, som automatisk udstiller den enkelte som kværulant.\nDet kalder man i samfunds-filosofisk forstand imidlertid også for en åbenlys system-insufficiens. Altså et problem for udviklingen af det moderne demokrati, som skulle være kendetegnet af viljen til mere end magt. Man skal ikke længere en til 18-hundredetallet for at se markeret, at vilje til liv blev lanceret som protesten imod en systematisk magt-tænkning. Og altså imod den form for tænkning, som satte magt-forholdene i højsædet.\nTendensen har siden bredt sig til, at man nu f.eks i den økonomiske retorik har gen-indvolveret sig med forhåbningen om, at man kan sætte verden på formel. Og så bilde sig selv ind, at man endeligt har forstået den. Det var håbløst for henved 200 år siden, og er det stadig idag...\nDrøm videre hvis du tror det ikke gør.\nHos os er korruptionen i stor omfang reguleret af lovgivning og endda institutionaliseret. Den har fået mange navne og facetter og fordi den er omfavnet af lovgivningen dukker den ikke op i de internationale statistikker.\nForskel mellem os og mange andre lande med korruption er omfang og struktur af lovgivningen. Den er meget bedre struktureret hos os end i de fleste andre lande.\nMen mht. korruption, så består dansk politik ikke af andet.\nMan korrumperer folkestyret i form af ubetinget og trofast støtte til Rothschilds 'fractional reserve' banksystem. Og så snart en politiker tilgodeser økonomisk vinding eller en eller anden virksomheds tarv fremfor folkets vilje, bliver folkestyret korrumperet.